अरपा नदी पर घटिया एनीकट बनाने वाले अब तक 17 अफसर निलंबित
बिलासपुर जिले के कोटा ब्लॉक के ग्राम चाटापारा में अरपा नदी पर घटिया एनीकट बनाने वाले दो सब इंजीनियर और एसडीओ को निलंबित कर दिया गया है। एनीकट बनाने वाले ठेकेदार के खिलाफ भी कार्रवाई की जा रही है। सिंचाई मंत्री बृजमोहन अग्रवाल ने बताया कि जांच में ये सब दोषी पाए गए थे। इस मामले में अब तक 17 अफसरों को सस्पेंड किया जा चुका है।
विधानसभा में ध्यानाकर्षण के दौरान नेता प्रतिपक्ष टीएस सिंहदेव ने यह मामला उठाया था। उन्होंने दो बार एनीकट बह जाने पर उच्च स्तर पर भी कार्रवाई करने की मांग की। कांग्रेस विधायक सत्यनारायण शर्मा ने कहा कि अरपा पर 20 एनीकट हैं लेकिन यही दो बार क्यों बहा। दोबारा इसे बनाने 40 लाख खर्च क्यों किए। वो ईई कौन था? सिंचाई मंत्री ने यह जानकारी दी कि एमपी-सीजी में वे अकेले मंत्री हैं जिन्होंने सदन में अब तक 17 अधिकारियों को शेष|पेज 7
सस्पेंड करने की घोषणा की है। इस पर धनेंद्र साहू ने कहा कि इससे पता चलता है विभाग में कितना भ्रष्टाचार है। साहू ने कहा कि करोड़ों में बनाए डेमो में एक बूंद पानी नहीं रूक रहा है। ऐसे सभी डेमो की जांच होनी चाहिए। मंत्री ने आरोपों से इनकार करते हुए कहा कि 500 से अधिक एनीकट-डैम बने हैं। 15-16 डेमो की शिकायत का मतलब ये नहीं कि घटिया निर्माण हो रहा है। कांग्रेस के भूपेश बघेल ने कहा कि किसी भी ऐनीकट निर्माण में मापदंडों का पालन नहीं हो रहा है।
hne_Deva hin_Deva hin_Deva hin_Deva